LÄNSI-SUOMEN LÄÄNINHALLITUS	LAUSUNTO	LSLH-2007-102771YI-0
Hallinto-osasto	1.2.2008
Oikeusmir1'stenÖ
0 5. 02. 2008
a c~ q ;4 g a00`i u La EvLoo
Oikeusministeriö PL 25
00023 VALTIONEUVOSTO
V11TE	Oikeusministeriön lausuntopyyntö OM 8/31/2007

ASIA	Länsi-Suomen lääninhallituksen lausunto työryhmämietinnöstä "Käräjäoikeusverkoston kehittäminen"

Länsi-Suomen lääninhallitus toteaa lausuntonaan oikeusministeriölle oikeusministeriön työryhmän mietinnöstä "Käräjäoikeusverkoston kehittäminen" (Työryhmä-mietintö 2007:12) seuraavaa:

Valtion hallintoa kehitettäessä lähtökohdaksi voidaan palveluiden saatavuuden ja laadun varmistamisen ohella ottaa palveluiden taloudellinen ja tarkoituksenmukainen tuottaminen. Käräjäoikeuksien tuomiopiirien tarkistamisella voidaan mandollistaa henkilöresurssien tasapainotus eri yksiköiden välillä sekä vähentää osaltaan yksiköiden haavoittuvuutta. Yksikkökoon kasvattamisella ja väestöpohjaan perustuvan käräjäoikeuksien toimialueiden kehittämisellä voidaan arvioida myös saavutettavan toiminnallisia etuja sekä taloudellisia säästöjä.

Lääninhallitus kannattaa oikeusministeriön toimenpiteitä käräjäoikeuksien yksikkökoon suurentamiseksi ja käräjäoikeuksien määrän vähentämiseksi. Uudistuksessa on kuitenkin otettava huomioon erityisesti oikeuden alueellinen saatavuus ja kielelliset näkökohdat.

Toimialuejaoista lääninhallitus kiinnittää huomiota esitykseen Ylivieskan käräjäoikeudeksi. Työryhmämietinnön mukaan käräjäoikeuden pääkanslia on Ylivieskassa, ja sivukanslia Kokkolassa, sekä istuntopaikat Raahessa ja Pulkkilassa. Verrattuna maakuntajakoon esitys ei vastaa maakuntajakoa, poliisin eikä syyttäjätoimen aluejakoja. Paikallispoliisin organisaatio on jakautunut siten, että Kokkolan poliisi-laitoksen toimialue kattaa Kokkolan, Pietarsaaren ja Kaustisen kihlakunnat Länsi-Suomen läänissä ja Ylivieskan poliisilaitoksen toimialue taas Haapajärven, Raahen ja Ylivieskan kihlakunnat Oulun läänissä. Syyttäjäorganisaatio on jakautunut siten, että Pohjanmaan syyttäjänviraston toimialueena ovat Alavuden, Kauhajoen, Kaustisen, Kokkolan, Kyrönmaan, Lapuan, Mustasaaren, Närpiön, Pietarsaaren, Seinäjoen sekä Vaasan kihlakunnat. Päätoimipaikka on Vaasassa. Oulun syyttäjänviraston toimialueena taas ovat Haapajärven, Haukiputaan, Kajaanin, Kuhmon, Kuusamon, Limingan, Oulun, Pudasjärven, Raahen, Suomussalmen sekä Ylivieskan kihlakunnat. Päätoimipaikka on Oulussa.
Turun toimipaikka	Tampereen palveluyksikkö	Jyväskylän palveluyksikkö	Vaasan palveluyksikkö	
PL 22, 20801 Turku	PL 346, 33101 Tampere	PL 41, 40101 Jyväskylä	PL 200, 65101 Vaasa	
Puh.020517121	Puh.020517131	Puh.020517141	Puh.020517161	
Faksi 0205 17 2322	Faksi 0205 17 3600	Faksi 0205 17 4346
kirjaamo@lslh.intermin.fi	Faksi (06) 3174 817	

r

2

Esitys Ylivieskan käräjäoikeuden toimialueeksi ei myöskään vastaa lääni- eikä maakuntarajoja, vaan sijoittuu useamman maakunnan sekä läänin alueelle. Myös muutoksenhaku Ylivieskan käräjäoikeudesta suuntautuu Rovaniemen hovioikeuteen. Ruotsinkielisten muutoksenhakuasioiden käsitteleminen asettaa uusia kielellisiä haasteita Rovaniemen hovioikeuden toiminnalle. Luontaisena vaihtoehtona on suunnata ruotsinkieliset muutoksenhakuasiat Vaasan hovioikeuteen, ja ottaa huomioon kielelliset vaikutukset niin käräjäoikeuksien tuomiopiirejä muodostettaessa kuin muutoksenhakuvaiheessa. Tällöin olisi vaihtoehtoina, että Kokkolan käräjäoikeus säilyisi itsenäisenä, joka saattaisi olla liian pieni itsenäiseksi yksiköksi. Toisena vaihtoehtona olisi Kokkolan, Kaustisen ja Pietarsaaren kihlakuntien muodostama käräjäoikeus (n. 120.000 asukasta), joka vastaisi poliisilaitosjakoa tai kolmantena vaihtoehtona Pohjanmaan ja Keski-Pohjanmaan maakunnat käsittävä käräjäoikeus. Viimemainitut 2 vaihtoehtoa noudattaisivat keskeisten sidosryhmätahojen hallintojakoa ja palvelisivat parhaiten alueen sekä suomen- että ruotsinkielistä väestöä.

Lääninhallitus katsoo, että hallintorajojen epäyhtenäisyys aiheuttaa toiminnallisia ongelmia sekä heikentää tuottavuutta. Tuomioistuinlaitoksen toimialueita muodostettaessa on syytä arvioida niiden yhtenäisyyttä suhteessa poliisi- ja syyttäjätoimen alueelliseen organisointiin. Muulta osin lääninhallitus katsoo, ettei sillä ole huomautettavaa työryhmän mietinnöstä, vaan lääninhallitus kannattaa siinä esitettyjä tuomioistuinlaitoksen kehittämisnäkemyksiä.

Maaherra	Rauno Saari
Kehittämispäällikkö	Ulla Peltola
Turun toimipaikka	Tampereen palveluyksikkö	Jyväskylän palveluyksikkö	Vaasan palveluyksikkö
PL 22, 20801 Turku	PL 346, 33101 Tampere	PL 41, 40101 Jyväskylä	PL 200, 65101 Vaasa
Faksi 071 874 2422	Faksi 071 874 2500	Faksi 071 874 2876	Faksi 071 874 2665

Puh. 071 874 0531
kirjaamo.lansi@laaninhallitus.fi
www.laaninhallitus.fi/lansi